《伴使秦文举欲入维扬故赋诗以见意》
元代·郝经

东风吹落琼花雨，南浦潜生荔子烟。夜久有怀闻独鹤，春归无语怨啼鹃。

天沈海底涵金锁，日隐鳌头顿玉鞭。千尺丝纶万年井，文园消渴竟谁怜。

作者简介：（1223—1275）元泽州陵川人，字伯常。郝天挺孙。金亡，徙顺天，馆于守帅张柔、贾辅家，博览群书。应世祖忽必烈召入王府，条上经国安民之道数十事。及世祖即位，为翰林侍读学士。中统元年，使宋议和，被贾似道扣留，居真州十六年方归。旋卒，谥文忠。为学务有用。及被留，撰《续后汉书》、《易春秋外传》、《太极演》等书，另有《陵川文集》。